  Майя Бывальцева Сюмсиысь Кира Глызина «Сказочное путешествие» проектэныз «Живая классика» фондлэн Мерлыко ӵектосъёсъя школаяз вормисе потӥз. Со сярысь фондлэн пресс-службаез ивортӥз. Куинь толэзь ӵоже Россилэн пӧртэм улосвылъёсысьтыз пиналъёс мерлыко но ужбергатон ӵектосъёс кылдытыны дышетскизы. 100 ужъёс пӧлысь экспертъёс 25 устооссэ бырйизы. 10-тӥ коньывуонэ меӵак эфирын дышетскисьёс асьсэлэсь ӵектосъёссэс утизы. Кира Глызина «Сказочное путешествие» ӵектосэныз тодматӥз. Сюмсиысь школаын тазалыксыя сюбегатэм луонлыкъёсын 35 пиналъёс дышетско шуыса вераз. Солэн малпамезъя, аспӧртэм нылпиослэн огшоры улоназы театрализация амалъёсты кутыса, соос обществое ӝоггес пырыны быгатозы. Ӵектос тазалыксыя сюбегатэм луонлыкъёсын пиналъёслы ас ёзъёсынызы кусып возьыны быгатонлыкъёс кылдытыны, юанъёсты шонер валаны но соослы валэктонъёс вераны луонлык сётӥз, занятиосын пӧртэм ужъёсты быдэсъямен, жадён ӧжытгес луиз. Ваньмыз дышетскисьёс усьтӥськизы, эрикогес, вераськисьгес луизы. Выжыкылъёсты вераны но соосты возьматыны дышизы Кира Глызина, Сюмси школаын дышетскисьВожвылъяськонын вормемез понна нылаш «Артек» лагере путёвка басьтоз. Тодэ вайытом, Можгаысь егитъёслэн «Заповедник» калык театрзы Москваын любительской коллективъёслэн «Культура – это мы» огъяросси фестивалязы-конкурсазы I степенё диплом утӥз.  Тегъёс: Мерлык Сюмси Удмуртия вожвылъяськон пиналъёс 100ар  